Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: szóló 1997. évi CLVI. törvény 15. §-ában meghatározott
Paragraph Index: 81

3. A kuratóriumi tagok — az Oktatási Minisztérium képviseletét ellátó tag kivételével — az Alapító képviselőjével foglalkoztatási vagy egyéb érdekeltséget teremtő jogviszonyt nem létesíthetnek. 11.1.12. A Kuratórium elnöke az Alapító által e tisztségre jelölt személy. Visszahívására az Alapító jogosult. Az elnök feladatai: — irányítja a Közalapítvány tevékenységét, működését, — képviseli a Közalapítványt, — figyelemmel kíséri a programokat, — irányítja a szervezési munkát, — a nyilvánosság folyamatos tájékoztatása a Közalapítvány tevékenységéről, — gondoskodik a Közalapítvány éves beszámolójának nyilvánosságra hozataláról, — felügyeli a Közalapítványi Iroda tevékenységét. Jóváhagyja a 11.4. a) alpontjába tartozó ügyrendet, — a Kuratórium döntése és az Alapító képviseletében eljáró oktatási miniszter előzetes jóváhagyása alapján munkaviszonyt létesít a Közalapítványi Iroda igazgatójával és gyakorolja felette a munkáltatói jogokat. 11.2. Elnök helyettesítésének módja Az elnököt akadályoztatása esetén az általa megbízott tag helyettesíti. Ebben az esetben a megbízott tagot teljeskörűen megilleti az elnök joga. A helyettesítés időtartama alatt megtett intézkedéseiről az elnök és a Kuratórium felé beszámolási kötelezettsége van. Az elnök csak kuratóriumi tagot bízhat meg eseti helyettesítéssel (kivéve az Alapító képviseletét ellátó kuratóriumi tagot). 11.3. Tanácsadó testület A Közalapítvány Kuratóriumának munkáját — az oktatáspolitika korszerűsítésével összefüggésben a távoktatás stratégiai fejlesztési kérdéseivel foglalkozó, és a nemzetközi tapasztalatok hazai alkalmazását elősegítő javaslatokat tevő és szakmai elemzéseket végző — tanácsadó testületként a Nemzeti Távoktatási Tanács (NTT) segíti. A 11.1.7. c) pontban meghatározott döntések meghozatala előtt a Kuratórium köteles az NTT véleményét beszerezni és az attól való eltérést indokolni. Az NTT elnökét és tagjait az oktatási miniszter kéri fel és nevezi ki. Az Alapító javaslata alapján a Kuratórium további, a nyitott szakképzés és távoktatás kiemelkedő szakmai képviselőiből álló konzultatív, javaslattevő, véleményező szakértői testületet is létrehozhat. 11.4. Közalapítványi Iroda (a továbbiakban: Iroda)

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes